Temeljem članka 34. Pravilnika o održavanju cesta (NN 90/2014) donosi se:

KLASA: 310-01/19-01/92

URBROJ: 2214/3-01-19-01

Pregrada, 02.10.2019. godine

**OPERATIVNI PROGRAM**

**RADOVA ODRŽAVANJA LOKALNIH CESTA**

**U ZIMSKOM PERIODU**

**NA PODRUČJU GRADA PREGRADE**

**ZA RAZDOBLJE:**

**15.11.2019. – 15.04.2020.**

**SADRŽAJ:**

[I. UVOD 3](#_Toc29448400)

[II. OSNOVE IZRADE PLANA ZIMSKE SLUŽBE 4](#_Toc29448401)

[III. MJESTA PRIPRAVNOSTI ZIMSKE SLUŽBE 4](#_Toc29448402)

[IV. STUPNJEVI PRIPRAVNOSTI 5](#_Toc29448403)

[V. POTREBAN BROJ LJUDSTVA, MEHANIZACIJE I MATERIJALA ZA POSIPAVANJE I NJIHOV RAZMJEŠTAJ PO MJESTIMA PRIPRAVNOSTI 6](#_Toc29448404)

[VI. RASPORED IZVOĐENJA RADOVA UZIMAJUĆI U OBZIR PLANOM UTVRĐENE RAZINE PREDNOSTI 7](#_Toc29448405)

[VII. UKLANJANJE SNIJEGA I LEDA S JAVNIH POVRŠINA 9](#_Toc29448406)

[VIII. DINAMIKA PROVOĐENJA POJEDINIH AKTIVNOSTI 9](#_Toc29448407)

[IX. NADZOR I KONTROLA PROVOĐENJA ZIMSKE SLUŽBE 10](#_Toc29448408)

[X. UVJETI KADA SE ZBOG SIGURNOSTI PROMETA ISTI OGRANIČAVA ILI ZABRANJUJE ZA POJEDINE VRSTE VOZILA 10](#_Toc29448409)

[XI. SISTEM VEZA 11](#_Toc29448410)

[XII. ZAVRŠNE NAPOMENE 11](#_Toc29448411)

# UVOD

Temeljem članka 34. Pravilnika o održavanju cesta (NN 90/2014), planira se i provodi održavanje nerazvrstanih cesta u zimskim uvjetima (u daljnjem tekstu: zimska služba), na području Grada Pregrade.

Zimska služba je pojam i uobičajeni izraz za cijeli niz radnji, mjera, postupaka i aktivnosti u zimskom razdoblju, koje imaju zadaću osigurati mogućnost odvijanja prometa cestama uz najveću moguću sigurnost sudionika u prometu i prihvatljive troškove.

Prema člancima 37. i 38. Pravilnika (NN 90/2014), ceste od III. do VI. razine prednosti, smatraju se prohodnima ako visina snijega ne prelazi 15 cm i ukoliko je promet moguć s vozilima koja imaju zimsku opremu.

Radi provedbe zimske službe izrađuje se operativni program radova održavanja cesta u zimskom razdoblju, u daljnjem tekstu: Operativni plan zimske službe.

Izvođenje radova zimske službe za lokalne ceste na području Grada Pregrade, temeljem Ugovora o obavljanju komunalne djelatnosti održavanja čistoće javnih površina, osim javnih cesta, klasa:363-01/18-01/04, ur.br.: 2214/01-02-18-1, Grad Pregrada povjerio je komunalnom društvu Niskogradnja d.o.o.,Pregrada, Stjepana Radića 17.

U zimskom razdoblju koje sukladno članku 34. Pravilnika (NN 90/2014) traje od 15. studenog tekuće godine do 15. travnja sljedeće godine, ceste se održavaju u skladu s Operativnim programom zimske službe.

# OSNOVE IZRADE PLANA ZIMSKE SLUŽBE

1. ***Zakonska regulativa***

Ovaj plan zimske službe izrađen je temeljem:

* Zakon o cestama ( NN 84/11, 22/13, 54/13, 148/13, 92/14, 110/19 )
* Zakon o sigurnosti prometa na cestama ( NN 67/08, 48/10, 74/11, 80/13, 158/13, 92/14, 64/15, 108/17, 70/19)
* Pravilnika o održavanju cesta (NN 90/2014)

1. ***Vrijeme trajanja zimske službe***

Člankom 34. Pravilnika o održavanju cesta, plan zimske službe obuhvaća cijelo zimsko razdoblje (u nastavku: sezonu) koje traje od 15. studenog tekuće godine do 15. travnja slijedeće godine.

Sezona se dijeli u dva polugodišta od kojih prvo traje od 15.studenog do 31.prosinca, a drugo od 01.siječnja do 15.travnja.

# MJESTA PRIPRAVNOSTI ZIMSKE SLUŽBE

Radi što efikasnijeg funkcioniranja, a na temelju raspoloživih organizacionih mogućnosti, konfiguracije terena, mikroklimatskih uvjeta i drugih faktora koji utječu na rad zimske službe, komunalno društvo organizira stožer zimske službe i mjesta pripravnosti.

1. ***Stožer zimske službe***

Stožer zimske službe u komunalnom društvu Niskogradnja d.o.o., organiziran je kako slijedi:

|  |  |  |
| --- | --- | --- |
| RBR | **Funkcija** | **Radno mjesto** |
| 1. | Šef stožera | Direktor |
| 2. | Koordinator zimske službe | Poslovođa graditeljstva i komunalnih usluga |
| 3. | Komunalni redar | Redar grada Pregrade |

***Sjedište stožera je u Pregradi, Stjepana Radića 17***. Stalno dežurstvo od 0-24 sata obavljaju dežurne službe putem naloga koordinatora zimske službe. U isto vrijeme, vrši se stroga kontrola da su radovi kvalitetno izvršeni putem frekventnog izlaska na teren.

1. ***Mjesta pripravnosti***

Ceste i javne površine u domeni čišćenja zimske službe Grada Pregrade, podijeljene su u četiri grupe, ovisno o geografskom položaju, a radi lakše organizacije operativnih jedinica.

Za svaku grupu cesta traži se izvođač putem postupka javne nabave, a sukladno Zakonu o javnoj nabavi (NN 120/2016). Definiranjem izvođača za svaku pojedinu grupu, sjedište izvođača postaje mjesto pripravnosti za tu grupu cesta, te se prilaže Operativnom planu zimske službe u svojstvu Priloga najkasnije do početka zimske sezone, odnosno do 15. studenog.

# STUPNJEVI PRIPRAVNOSTI

Prema članku 34. Pravilnika (NN 90/2014), utvrđuje se da zimska služba djeluje uvođenjem stupnjeva pripravnosti, ovisno o očekivanim vremenskim uvjetima i geografsko- klimatskim značajkama područja grada Pregrade.

|  |  |
| --- | --- |
| UKUPNO TRAJANJE ZIMSKE SLUŽBE k.d. | TRAJANJE POJEDINIH STUPNJEVA PRIPRAVNOSTI dana ( 152 ) |
| **I** | **II** | **III** | **IV** |
| 152 | 64 | 62 | 26 | 0 |
| 100% | 42% | 41% | 17% | 0% |

Vremensko razgraničenje stupnjeva pripravnosti treba shvatiti uvjetno, jer oni nisu kalendarski odredivi, već ih određuju meteorološke prilike.

**Odluke o uvođenju određenog stupnja pripravnosti donosi stožer zimske službe u dogovoru sa nadzornom službom grada Pregrade.**

* **Prvi stupanj pripravnosti** uvodi se s početkom rada zimske službe, a prema Operativnim programu. Uvodi se stalno dežurstvo u mjestima pripravnosti, uspostavlja se stalna veza u skladu s Operativnim programom, te se osigurava odgovarajući potreban broj ljudstva i mehanizacije radi intervencije u slučaju potrebe.
* **Drugi stupanj pripravnosti** uvodi se kada temperatura zraka oscilira oko 0 °C, uz mogućnost oborina te pojave poledice.

Vrše se preventivni radovi na sprečavanju poledice na opasnim mjestima a obavezno:

* na kolnicima mostova i propusta,
* na raskrižjima,
* na dionicama cesta prema operativnim planu rada zimske službe,
* po potrebi vrši se uklanjanje snijega s kolnika.
* **Treći stupanj pripravnosti** zimske službe uvodi se kad se očekuje dugotrajnije padanje snijega koje zahtjeva posebne radove uklanjanja snijega s kolnika.
* **Četvrti stupanj pripravnosti** uvodi se kada snježne oborine, uz jak vjetar imaju karakter elementarne nepogode i kad raspoloživi broj ljudi i mehanizacije, nisu dovoljni za uklanjanje snijega. U tim uvjetima, u pravilu se cesta zatvara za sav promet i postupa u skladu sa Zakonom o zaštiti od elementarnih nepogoda ( NN 73/97, 174/04 ).

Prema članku 13. navedenog Zakona, vlasnici strojeva, vozila, oruđa, zaliha hrane, odjeće, građevnog, medicinskog i drugog materijala, nužnog za provedbu zaštite, obvezni su ih staviti na raspolaganje stožeru civilne zaštite županije, prema nalogu župana, gradonačelnika, odnosno načelnika općine. Za uporabljena sredstva pripada im nadoknada utvrđena prema tržišnim mjerilima.

# POTREBAN BROJ LJUDSTVA, MEHANIZACIJE I MATERIJALA ZA POSIPAVANJE I NJIHOV RAZMJEŠTAJ PO MJESTIMA PRIPRAVNOSTI

Svako mjesto pripravnosti treba biti minimalno opremljeno s ljudstvom i mehanizacijom po stupnjevima pripravnosti kako slijedi:

**I. STUPANJ PRIPRAVNOSTI (DEŽURSTVO)**

* 1 stalno dežurna osoba
* 1 osobno vozilo
* 1 rovokopač / kombinirka
* 1 posipač kamenog agregata i soli
* Posipni materijal prema potrebi

**II. STUPANJ PRIPRAVNOST (DJELOMIČNA PRIPREMA I DJELATNOST)**

* 1 stalno dežurna osoba
* 1 osobno vozilo
* 1 rovokopač / kombinirka
* 1 stroj opremljen sa ralicom i posipačem za kameni agregat i sol
* Posipni materijal prema potrebi uz skladištenu rezervu istoga

**III. STUPANJ PRIPRAVNOST (POTPUNA PRIPREMA I DJELATNOST)**

* 1 stalno dežurna osoba
* 1 osobno vozilo
* 1 rovokopač / kombinirka
* 1 stroj opremljen sa ralicom i posipačem za kameni agregat i sol
* 1 stroj opremljen sa samo ralicom
* Posipni materijal prema potrebi uz skladištenu rezervu istoga

**IV. STUPANJ PRIPRAVNOST (ELEMENTARNA NEPOGODA)**

* aktivacija svih mogućih resursa i slijeđenje postupka prema Zakonom o zaštiti od elementarnih nepogoda (NN 73/97, 174/04).

U nastavku je tabelarni pregled rasporeda potrebne mehanizacijepo grupama, definiran ovisno o vrsti cesta i terena u pojedinoj grupi:

**NAPOMENA:** Prema dogovoru između mjesta pripravnosti, uskače se u pomoć gdje se potreba pokaže i gdje su vremenski uvjeti zahtjevniji. Pregled mehanizacije pokazuje maksimalnu potrebnu moć strojnog kapaciteta prema grupama čišćenja, odnosno mjestima pripravnosti, a ovisno o vrsti cesta i terena.

|  |  |  |
| --- | --- | --- |
|  |  | **1 - 4 STUPANJ** |
| ***Red.br.*** | ***Područja čišćenja podijeljena u grupe*** | **OSOBNO VOZILO** | **UNIMOG** | **KOMBINIRKA** | **TRAKTOR** |
| **1** | **GRUPA A** | 1 | 1 |  | 3 |
| **2** | **GRUPA B** | 1 |  |  | 4 |
| **3** | **GRUPA C** | 1 |  |  | 2 |
| **5** | **GRUPA D** | 1 | 1 | 2 | 1 |
|  | **UKUPNO:** | **4** | **2** | **2** | **10** |

Posipni materijal je podijeljen po mjestima pripravnosti te se vodi evidencija količine potrebnog materijala.

# RASPORED IZVOĐENJA RADOVA UZIMAJUĆI U OBZIR PLANOM UTVRĐENE RAZINE PREDNOSTI

Člankom 37. Pravilnika o održavanju cesta (NN 90/2014), Ceste I , II i III razine prednosti su autoceste i brze ceste, javne ceste s PGDP > 4000 i županijske ceste, te kao takve ***ne spadaju u domenu čišćenja zimske službe grada Pregrade***.

Istim člankom, IV, V i VI razina prednosti predstavljaju domenu zimske službe Grada Pregrade, a one podrazumijevaju ostale lokalne i javne ceste, javne površine i parkirališta, biciklističke staze te ostale javne ceste koje su u zimskim razdobljima zatvorene.

Sukladno članku 37. Pravilnika (NN 90/2014), glavne asfaltirane ceste grada Pregrade te lokalne ceste većeg prometno-ekonomskog i društvenog značaja spadaju u prioritete IV razine.

Operativnim programom održavanja lokalnih cesta za vrijeme zimskog perioda, sljedeće ceste i javne površine u domeni zimske službe Grada Pregrade definirane su kao prioritetne te sukladno tome imaju prednost u odnosu na čišćenje ostalih cesta i javnih površina u domeni Operativnog programa održavanja:

* Trg Gospe Kunagorske – parkiralište
* Ulica Josipa Karla Tuškana
* Obrtnička ulica
* Ulica Josipa Kolara
* Prolaz Matice Hrvatske
* Ulica Stjepana Škeblina
* Ulica Dragutina Kunovića
* Ulica Augusta Cesarca, te odvojak prema Domu zdravlja, parkiralište i ulaz za Hitna kola uskim ulazom iz gornjeg prilaza prema glavnom ulazu u objekt.
* Parkirališta uz crkvu (s obje strane)

 **Ukupno 1.823 m**

Sljedeće prema prioritetima su sve ostale lokalne ceste koje su asfaltirane, a potom ceste makadamskog oblika prema navedenim grupama čišćenja:

*GRUPA A: Plemenšćina, Kostel, Bušin I., Cigrovec*

*GRUPA B: Sopot II., Stipernica, Gorjakovo*

*GRUPA C: Benkovo, Bušin II.*

*GRUPA D: Pregrada, Sopot I., Vinagora*

Popisi grupa prema cestama nalaze se u Prilogu Operativnog programa radova održavanja lokalnih cesta u zimskom periodu, te se iste redovito ažuriraju s obzirom na dinamiku asfaltiranja kroz godinu.

Prema Pravilniku (NN 90/2014), iz članka 38.,ceste i javne površine u domeni zimske službe Grada Pregrade smatraju se prohodnima ukoliko visina snijega na kolniku ne prelazi 15 cm i ukoliko je promet moguć s vozilima koja imaju zimsku opremu.

Također, člankom 37. istog Pravilnika (NN 90/2014), zimska služba je dužna osigurati prohodnost u razdoblju od 07:00 do 20:00 sati, odnosno uskladiti prohodnost sa lokalnim potrebama, sa mogućim kraćim zastojima ovisno o intenzitetu padalina.

Iznimno prema članku 39. istog pravilnika, zimska služba nije dužna osigurati prohodnost na cesti u uvjetima vrlo intenzivne padaline snijega i uz olujni vjetar s pojavom velikih snježnih zapuha ili snježnih lavina. Isto vrijedi i za iznenadno nastalu poledicu na većem području npr. zbog ledene kiše, koju nije moguće otkloniti s raspoloživim sredstvima.

Uklanjanje snijega i leda s mehanizacijom treba izvoditi tako da se ne ošteti cesta, a ako to nije moguće, onda se ti radovi trebaju obaviti ručno. U naseljenim mjestima uklanjanje snijega s kolnika javne ceste treba se izvoditi tako da je osiguran pristup pješačkim prijelazima. Kod topljenja snijega i leda treba se osigurati otjecanje vode s kolnika.

Po završetku zimskog razdoblja s javne ceste je potrebno ukloniti ostatke posipnog materijala (sipine), privremenu dopunsku prometnu signalizaciju i opremu, cestovne naprave i uređaje za osiguranje ceste i prometa.

Sukladno članku 37. Pravilnika (NN 90/2014), na cestama koje su Operativnim planom zimske službe svrstane u prioritetne ceste, radovi na osiguranju prohodnosti se moraju dovršiti u roku od pet sati u nizinskom odnosno osam sati u brdskom području, računajući od trenutka prestanka padavina.

Na ostalim nerazvrstanim cestama prohodnost se mora osigurati najkasnije u roku dvadeset četiri sata od trenutka prestanka padavina.

Operativnim programom zimske službe mogu se pojedine ceste ili dijelovi cesta predvidjeti u redoslijed osiguranja prohodnosti i nakon dvadeset četiri sata, ako je to opravdano važnošću ceste, geografsko-klimatskim uvjetima i mogućnostima jedinice lokalne samouprave.

# UKLANJANJE SNIJEGA I LEDA S JAVNIH POVRŠINA

Prema članku 56. i 57.Odluke o komunalnom redu Grada Pregrade, snijeg se s javne površine počinje uklanjati kada napada 15 cm, te u slučaju dugotrajnijih padalina mora se uklanjati i više puta. Led se s javne površine uklanja čim nastane.

**Dio nogostupa koji se nalazi ispred stambenog ili poslovnog objekta, od leda i snijega dužan je čistiti vlasnik ili korisnik tog objekta, na način da se uklanjanjem ili posipavanjem solju ili pijeskom osigura siguran i nesmetan prolaz pješaka. O uklanjanju snijega i leda s nogostupa uz kiosk ili pokretnu napravu dužan je brinuti se vlasnik odnosno korisnik kioska ili pokretne naprave.**

# DINAMIKA PROVOĐENJA POJEDINIH AKTIVNOSTI

Pored redoslijeda izvođenja radova zimske službe prema razinama prednosti odnosno prioritetnosti, potrebno je predvidjeti dinamiku izvođenja pojedinih aktivnosti i prema stupnjevima pripravnosti.

**I stupanj** je osnovna organizaciona priprema i iščekivanje događaja vezano za meteorološku prognozu, te se odmah po nastanku zimskih uvjeta počinje djelovati. Uključeni su osnovni radni kapaciteti: rovokopač, dežurno osobno vozilo.

**II stupanj** uključuje dežurno osobno vozilo, rovokopač u mobiliziranju potrebnih kapaciteta za čišćenje kratkotrajnog snijega ili savladavanje poledice.

**III stupanj** uključuje puni opseg mehanizacije i ljudstva.

**IV stupanj** uključuje puni opseg mehanizacije i ljudstva iz plana zimske službe te angažiranje strojeva, vozila i oruđa iz Plana zaštite od posljedica elementarne nepogode.

# NADZOR I KONTROLA PROVOĐENJA ZIMSKE SLUŽBE

Nadzor i kontrolu provođenja zimske službe za područje grada Pregrade provodi koordinator zimske službe,

**Slavko Hanžić**

**Tel.posao: 049 376 126 ili 049 376 106**

**Mobitel: 091 376 1284**

Sve aktivnosti u obavljanju zimske službe unose se u dnevnik zimske službe. Dnevnik zimske službe vodi koordinator zimske službe. Dnevnik zimske službe mora u svakome trenutku biti dostupan za uvid i kontrolu.

Dnevnik zimske službe je osnovni dokument za registraciju svih događaja, obavijesti, naloga, izvršenih radova, vremenskih prilika i drugih važnih sadržaja za rad zimske službe, pa ga treba precizno i ažurno voditi. U dnevnik se kronološki upisuju sadržaji kako nastaju.

Potrebno je osobito registrirati:

* Vremensku prognozu,
* Izvršavanje redoslijeda prioriteta cesta, upisati vrijeme izlaska kao i vrijeme povratka svih vozila i ljudstva kada su pristupili ili izvršili zadatak čišćenja i posipanja cesta,
* Utrošak soli i sipine za izvršeno posipavanje toga dana,
* Predane sadržaje izvještaja o stanju na cestama, izvanrednim događajima i udesima i okolnostima pod kojima su nastali,
* Štete na cesti ili na objektima koje nastanu po učesnicima u prometu.

# UVJETI KADA SE ZBOG SIGURNOSTI PROMETA ISTI OGRANIČAVA ILI ZABRANJUJE ZA POJEDINE VRSTE VOZILA

Prema članku 193. Zakona o sigurnosti prometa na cestama ( NN 67/08, 48/10, 74/11, 80/13, 158/13, 92/14, 64/15, 108/17, 70/19), pod zimskim uvjetima na cesti smatra se vrijeme kada je kolnik pokriven snijegom ili kada je na kolniku poledica.

1. Za vrijeme zimskih uvjeta na cestama se zabranjuje promet:
2. Vozilima na motorni pogon koja nemaju zimsku opremu
3. Teretnim automobilima s priključnim vozilom
4. Kada je kolnik prekriven snijegom ili kada je na kolniku poledica, autobusi i teretni automobili, moraju barem na jednoj pogonskoj osovini imati lance za snijeg. Osobni automobili moraju biti opremljeni propisanom zimskom opremom.
5. Za sav promet zatvara se cesta kada nastupi četvrti stupanj pripravnosti.

Niskogradnja d.o.o. poduzeti će sve mjere da se u skladu sa utvrđenim prioritetima održavanja cesta i prema mogućnostima uklone smetnje i prometnice osposobi za prohodnost.

# SISTEM VEZA

Za uspješnu djelatnost postavljene organizacije zimske službe, sistem veza ima vrlo važnu funkciju. Kompletna operativa povezana je međusobno s mobilnim i telefonskim vezama.

# ZAVRŠNE NAPOMENE

Niskogradnja d.o.o. se obvezuje prema Ugovoru o povjeri radova na održavanju lokalnih cesta u zimskim uvjetima,da prije nastupanja zimskih uvjeta mora osigurati sve potrebne kapacitete i organizirati radne jedinice prema definiranim grupama cesta. Do početka rada zimske službe, društvo je dužno ugovoriti eventualne potrebne nedostajuće količine mehanizacije, radne snage i posipnog materijala.

|  |  |  |
| --- | --- | --- |
| Izradio: |  | Direktor: |
| Darko Ivanjko, ing. građ. |  | Marijan Peer, ing. građ. |
|  |  |  |
|  |  |  |